Národná rada Slovenskej republiky

## **VI. volebné obdobie**

Číslo: CRD-1155/2014

**1055a**

# **S p o l o č n á s p r á v a**

výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Jany Laššákovej, Jána Senka, Emílie Müllerovej a Michala Bagačku na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov (tlač **1055**)v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k návrhu poslancov Národnej rady Slovenskej republiky Jany Laššákovej, Jána Senka, Emílie Müllerovej a Michala Bagačku na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov (tlač **1055**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1226 z 26. júna 2014 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre pôdohospodárstvo a životné prostredie

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 460 z 2. septembra 2014.
* Výbor Národnej rady Slovenskej republiky pre hospodárske záležitosti uznesením č. 341 zo 4. septembra 2014.
* Výbor Národnej rady Slovenskej republiky pre pôdohospodárstvo a životné prostredie č. 276 z 8. septembra 2014.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 1. bod znie:

,,1. V § 30 ods. 4 sa na konci pripája táto veta: „Pri úprave alebo zušľachťovaní nerastov je zakázané používať technológiu kyanidového lúhovania.“.

Navrhuje sa zjednodušiť predložený návrh zákona tým, že použitie technológie kyanidového lúhovania sa zakáže zo zákona a nebude nutné uskutočňovať miestne referendum, ktoré je administratívne a finančne náročné. Túto požiadavku predložili samotní občania a zástupcovia viacerých, najmä dotknutých samospráv.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I 2. bod znie:

,,2. V § 30 ods. 5 sa vypúšťajú slová ,,technológie kyanidového lúhovania alebo na použitie“.

Navrhuje sa zjednodušiť predložený návrh zákona tým, že použitie technológie kyanidového lúhovania sa zakáže zo zákona a nebude nutné uskutočňovať miestne referendum, ktoré je administratívne a finančne náročné. Túto požiadavku predložili samotní občania a zástupcovia viacerých, najmä dotknutých samospráv.

**Výbor NR SR pre hospodárske záležitosti**

***Gestorský výbor odporúča schváliť***

1. Čl. I sa dopĺňa 3. až 6. bodom, ktoré znejú:

,,3. V § 30 ods. 6 sa vypúšťa písmeno b).“

Doterajšie písmená c) až e) sa označujú ako písmená b) až d).

4. V § 30 ods. 6 písm. b) *[doterajšie písm. c)]* sa vypúšťa prvý bod.

Doterajší druhý a tretí bod sa označujú ako prvý a druhý bod.

5. V § 30 ods. 6 písm. c) *[doterajšie písm. d)]* sa slová „v písmene c)“ nahrádzajú slovami„v písmene b)“.

6. V § 30 ods. 6 písm. d) *[doterajšie písm. e)]* sa slová „v písmene c) a d)“ nahrádzajú slovami „v písmenách b) a c)“ a slová „podľa písmen c), d) a e)“ sa nahrádzajú slovami „podľa písmen b), c) a d)“.“.

Navrhuje sa zjednodušiť predložený návrh zákona tým, že použitie technológie kyanidového lúhovania sa zakáže zo zákona a nebude nutné uskutočňovať miestne referendum, ktoré je administratívne a finančne náročné. Túto požiadavku predložili samotní občania a zástupcovia viacerých, najmä dotknutých samospráv. Návrh zahŕňa aj súvisiace legislatívno - technické úpravy týkajúce sa najmä vnútorných odkazov.

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať spoločne o všetkých pozmeňujúcich a doplňujúcich návrhoch, s odporúčaním gestorského výboru **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

návrh poslancov Národnej rady Slovenskej republiky Jany Laššákovej, Jána Senka, Emílie Müllerovej a Michala Bagačku na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov (tlač **1055**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 346 z 9. septembra 2014.

Týmto uznesením výbor zároveň poveril spoločného spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 9. septembra 2014

Ján **H u d a c k ý**, v.r.

predseda Výboru NR SR pre

hospodárske záležitosti